רפאל ספורטה

רפאל ספורטה
[[לוחית זיכרון על ביתו של רפאל ספורטה ברח' אלכסנדר ינאי 18 בתל אביב]]
רפאל סַפּוֹרטָה (א' בניסן תרע"ג, 7 באפריל 1913 – כ"א בשבט תשמ"ג, 4 בפברואר 1983) היה משורר ישראלי שכתב, בעיקר, שירי ילדים. ספורטה כתב מתוך תפיסת עולם יהודית-מוזיקלית, הרואה במילים חלק מיצירה ישראלית חדשה הפונה מחד למקורות ומאידך לחיים בארץ ישראל.

==ביוגרפיה==
ספורטה נולד במושבה היהודית מרגו שבקפריסין, לשם הגיע אביו אליהו בהזמנת המתיישבים כדי לשמש שו"ב. ב-1913 החל ללמד גם עברית ושימש רב בקהילתו הקטנה. ממנו למד רפאל בילדותו את השפה העברית וספג רוח לאומית.

עלה לארץ ישראל בגיל 11. למד בבית הספר תחכמוני בירושלים ובסמינר בית הכרם. לאחר מכן פעל במשך עשרות שנים כמורה ומנהל בתי ספר בתל אביב: "נווה צדק", עד סגירתו בשנת 1968, ומאז, ב"אוסישקין".

במקביל לעבודתו החינוכית, פרסם שירים, סיפורים ועיבודים, שרבים מהם הולחנו, ייסד וערך את הוצאת הספרים "תפוח: הספרייה החינוכית לטף" וערך את עיתון במחנה נח"ל.

רפאל ספורטה היה נשוי לרבקה זיסלין ואב לארבע בנות. הוא נפטר ב-1983, בגיל 70. נקבר בבית העלמין נחלת יצחק בתל אביב. על שמו כיכר בתל אביב.

==יצירתו==
רפאל ספורטה חיפש את השורשים והזהות המוזיקלית היהודית-ישראלית הן מתוך הכרת תרבויות אחרות, והן מתוך פנייה למקורות עבריים כמו התנ"ך, זאת כדי לתרום ליצירתה של זהות עברית חדשה שהתהוותה בארץ. 

לאחר הקמת המדינה, כאשר טרם נכתבו שירים ליום העצמאות, יזם ספורטה יחד עם המלחין עמנואל עמירן חיבור של עשרה שירים שיצאו לאור בחוברת בשם "מנורה וענפי זית". ביניהם היה השיר, שזכה לפרסום רב, "כל הארץ דגלים".

בשנת תשי"ז זכה ספורטה בפרס אשר ברש לספרות ילדים ונוער, על ספרו "ארמון החול". באותה שנה זכה בפרס יציב לספרות ילדים על שירו "אביב".

שיריו של ספורטה הפכו לקלאסיקה. גם במאה ה-21 מדפיסות הוצאות הספרים את ספריו.

== פרסים ==
* בשנת 1955 קיבל את פרס יציב על שירו הרכבת
* בשנת 1957 זכה בפרס על שם אשר ברש על קובץ שיריו ארמון החול.
* בשנת 1958 זכה בפרס יציב על שירו אביב שהתפרסם בכרך כז של דבר לילדים.
*בשנת 1982 (כנראה) זכה בפרס למדן על כלל יצירתו לילדים.

==ספריו==

* גן גורים
* שלום כוכב הערב
* החתלתולה והרופא
* זרת זרת לשלום אמא פה בישלה דייסה
* בין גל ובין שמים/ שירי תפילות ובלדות
* שלושה דובים: בחרוזים - ספרית גן גורים
*תיבה קטנה בסוף עבדו של קיסר.
* היו הייתה לי גפן
* העורב והמטריה
* אין זו אגדה: ספר חג לילדי ישראל
* ארמון החול: שירים וסיפורים; עורכת: חוה כץ ספורטה, תל אביב: חמו"ל, 2012. (בספר, שנערך על ידי בתו, מובאים מרב כתביו, בצורתם המקורית כפי שהופיעו בשנות ה-50 בחוברות "תפוח" שערך ובעיתוני הילדים. את היצירות איירו הציירים נחום גוטמן, איזה הרשקוביץ, הנריק הכטקופף, תרצה טנאי ותרצה שחר. חמשת הפרקים הראשונים מיוחדים לשירים ולסיפורים לילדים; הפרק השישי הוא אוסף ברכות והקדשות שכתב לילדיו ולנכדותיו; הפרק השביעי מוקדש לשירתו למבוגרים)
* פרח לב הזהב
* זרת זרת לשלום
*דוליט הרופא: עיבוד של לימפומפו מאת צ'וקובסקי.

===בתרגום===
<div class="mw-content-ltr">
* A Basket in the Reeds, Minneapolis: Lerner, 1965. (הוצאה נוספת: London: Blackie, 1973)
</div>

===דיסקוגרפיה===
* שירים לשירה בציבור עם דוד זהבי, דוד זהבי (מלחין), אריה יחיאלי, אברהם שלמה עמיאל, רפאל ספורטה, חנן שדמי, קיבוץ בית השיטה, ערב סוכות תשט"ז, 1955, "ארכיון דוד זהבי", סדרה C : טקסטים לשירים, פריט מס' 042, [10]

==לקריאה נוספת==
* פינחס אלעד-לנדר, "רפאל ספורטה בששת ספרי שירים", מאזנים ,28 (3): 220-216, 1969
*אוריאל אופק, "רפאל ספורטה ז"ל", ספרות ילדים ונוער, ט', ד (1983), 33
*נורית גוברין, "שירי תוגה - על רפאל ספורטה", בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט/2019

==קישורים חיצוניים==

* [http://www.worldcat.org/identities/lccn-n86-61232 רפאל ספורטה] באתר Worldcat Identities
* 
* 
* [https://web.archive.org/web/20140516220520/http://sapporta.co.il/ אתר המוקדש לרפאל ספורטה]
* [http://www.gutmanmuseum.co.il/אירועים/אירועי-תרבות/item/361-ערב-מחווה-לרפאל-ספורטה-ולספרו-ארמון-החול ערב מחווה לרפאל ספורטה ולספרו "ארמון החול] , מוזיאון נחום גוטמן לאמנות, 2015
* 
* [http://www.dafdaf.co.il/Details.asp?MenuID=2&SubMenuID=144&PageID=3341&Ot=%F1&SubTextID=3342 רפאל ספורטה: מאחורי הספרים], באתר דףדף: תרצה ספורטה, "זכרונות על אבא"; דניאלה שחם, "רפאל ספורטה – משורר וסבא", הארץ שלנו, 22 (תשמ"ג, פברואר 1983)
* גליה עוז, [http://ha-pinkas.co.il/על-הקסם-החתרני-של-רפאל-ספורטה על הקסם החתרני של רפאל ספורטה], הפנקס, 14 בינואר 2013

==הערות שוליים==

קטגוריה:משוררים כותבי עברית
קטגוריה:משוררים ישראלים
קטגוריה:סופרי ילדים ונוער ישראלים
קטגוריה:משוררי ילדים
קטגוריה:מנהלי בתי ספר ישראלים
קטגוריה:זוכי פרס אשר ברש
קטגוריה:אישים הקבורים בבית הקברות נחלת יצחק
קטגוריה:זוכי פרס יציב
קטגוריה:ישראלים ילידי קפריסין
קטגוריה:אנשי העלייה הרביעית
קטגוריה:אמנים ואנשי רוח שהונצחו בתל אביב-יפו
קטגוריה:בוגרי בית הספר תחכמוני (ירושלים)
קטגוריה:בוגרי המכללה האקדמית לחינוך ע"ש דוד ילין
קטגוריה:סגל במחנה נח"ל
קטגוריה:ישראלים שנולדו ב-1913
קטגוריה:ישראלים שנפטרו ב-1983